stanford-oval/wikipedia huggingface dataset:
Geeta Mohan

Geeta Mohan
| --- | --- |
Ammatti:  toimittaja  
| --- | --- |
Työnantaja:  India Today  
muokkaa - muokkaa wikitekstiä - muokkaa Wikidataa
Geeta Mohan on India Todayn kansainväliseen diplomatiaan erikoistunut ulkomaantoimittaja. Ulkomaantoimituksen päällikön roolin lisäksi hän on toiminut World Today ohjelman uutisankkurina. Ennen India Todaytä Geeta on työskennellyt mm. Times Now, NewsX ja DD News -kanavien englanninkielissä uutistoimituksissa.  Mohan on käsitellyt urallaan useita ulkopolitiikan kannalta tärketä asioita. Hänelle on tyypillistä haastatella päätöksentekijöitä, diplomaatteja ja ministereitä. Tällä hetkellä hän on uutisoimassa Venäjän hyökkäystä Ukrainaan Venäjän valtaamalla alueella.
Aiheesta muualla

Geeta Mohan Twitterissä
Geeta Mohan Instagramissa
Geesthacht

| Geesthacht |
| --- | --- |
 vaakuna
 Geesthacht
 Koordinaatit: 53°26′48″N, 10°22′12″E 
Valtio:   Saksa
Osavaltio:  Schleswig-Holstein
Pinta-ala:  
 – Kokonaispinta-ala:  33,19 km²
Väkiluku:  29 098
 – Väestötiheys:  877 as./km²
Aikavyöhyke:  UTC+1
 – Kesäaika:  UTC+2
Postinumero:  21502
Suuntanumero(t):  04152
 
 Stadt Geesthacht 
 Lähteet:  
Infobox OKVirheellinen NIMI-arvo: 
Geesthacht (lausutaan [ɡeːstˈhaxt]) on Elbe-joen pohjoisrannalla sijaitseva keskisuuri kaupunki Schleswig-Holsteinin osavaltiossa Pohjois-Saksassa. Kaupunki sijaitsee 34 km kaakkoon Hampurista. Kaupungissa asui noin 29 100 ihmistä vuonna 2014.
Geesthachtin historiallinen poliisiasema.
Alfred Nobel perusti 1865 Geesthachtiin maailman ensimmäisen dynamiittitehtaan. Siitä tuli vuoteen 1910 mennessä yksi Euroopan suurimmista räjähdeainetehtaista. Tehtaalla tapahtui kuitenkin paljon vaikeisiin loukkaantumisiin johtaneita onnettomuuksia, ja se suljettiin vuonna 1945.
Nykyään kaupunki on tunnettu muun muassa tutkimuskeskus Helmholtz-Zentrum Geesthachtista (entinen GKSS) ja vuonna 2011 suljetusta ydinvoimala Krümmelistä, joka sijaitsee entisen dynamiittitehtaan alueella.
Aiheesta muualla

Kuvia tai muita tiedostoja aiheesta Geesthacht Wikimedia Commonsissa
Bayerin designaatio

Bayerin luettelo Ursa Minorin tähdille
Bayerin designaatio on useille kirkkaille tähdille annettu tunnus, jonka otti käyttöön saksalainen tähtitieteilijä Johann Bayer vuonna 1603 ilmestyneessä tähtikartassaan Uranometria. Se koostuu pienestä kreikan kirjaimesta ja tähdistön genetiivimuotoisesta latinankielisestä nimestä. Esimerkiksi Pohjantähden Bayerin designaatio on α Ursae Minoris. Tähdistön nimi voidaan ilmoittaa myös kolmikirjaimisena lyhenteenä, esimerkiksi α UMi.
Designaatio on yleensä annettu kunkin tähdistön tähdille niiden kirkkausjärjestyksessä, jolloin kirkkain tähti on päätähti eli ns. alfatähti, mutta koska kirkkausmääritys on aikanaan tehty silmämääräisesti, on tähän runsaasti poikkeuksia, niin että alfa voi olla kirkkainta tähteä himmeämpi. Esimerkiksi Orionin kirkkain tähti Rigel on β Orionis ja toiseksi kirkkain tähti Betelgeuze α Orionis. Koska tähdistöjen tarkat rajat sovittiin vasta 1900-luvun alussa, eivät kaikki designaatiot vastaa tähden sijaintia modernien tähdistörajojen suhteen. Esimerkiksi kahden tähdistön rajalla sijaitsevilla tähdillä β Tauri (γ Aurigae) ja α Andromedae (δ Pegasi) on kaksi vaihtoehtoista designaatiota. Vaa'an tähdistössä selkeästi sijaitsevan σ Libraen designaatio oli alun perin γ Scorpionis. Näistä seikoista huolimatta Bayerin designaatio on edelleen laajasti käytössä.
Useimmat tähdet on merkitty pienin kreikkalaisin kirjaimin, mutta niiden loputtua kesken nimeämisjärjestelmää laajennettiin latinalaisiin aakkosiin – ensin pieniin ja sitten suuriin. Laajennettuja designaatioita käytetään vain harvoin, mutta poikkeuksena eräitä tunnettuja kohteita ovat esimerkiksi h Persei (joka todellisuudessa on Perseuksen kaksoistähtijoukon toinen osapuoli) ja P Cygni. Isoja latinalaisia kirjaimia ei ole koskaan tarvittu Q:ta pidemmälle, ja niinpä R:stä eteenpäin tähtien designaatiot ovat muuttuvien tähtien designaatioita.
Lisäksi eräillä tähdillä on numero kreikkalaisen kirjaimen ohessa erottamaan saman designaation saaneita tähtiä toisistaan. Tällaisia ovat kaksoistähtien (lähinnä optisten sellaisten) komponentit sekä poikkeustapaukset, kuten Orionissa oleva tähtijono π1, π2, π3, π4, π5 ja π6 Orionis.
Färsaarten cup

Färsaarten cup (fääriksi Løgmanssteypið) on Färsaarten jalkapallon tärkein kansallinen cup-kilpailu, jota on pelattu vuodesta 1955 lähtien.
Voittajat

| 0 | 1 | 2 | 3 |
| --- | --- | --- | --- |
| Sija | Seura | Voittoja (Ensimmäinen-Viimeisin) | 2. sija (Ensimmäinen-Viimeisin) |
| 1. | HB Tórshavn | 26 (1955-2004) | 13 (1958-2014) |
| 2. | B36 Tórshavn | 6 (1965-2006) | 11 (1959-2017) |
| 3. | KÍ Klaksvík | 6 (1966-2016) | 8 (1955-2006) |
| 4. | GÍ Gøta | 6 (1983-2005) | 3 (1984-2003) |
| 5. | TB Tvøroyri | 5 (1956-1977) | 5 (1962-1978) |
| 6. | Víkingur Gøta | 5 (2009) | 1 (2016) |
| 7. | EB/Streymur | 4 (2007-2011) | 3 (2009-2013) |
| 8. | NSÍ Runavík | 3 (1986-2017) | 5 (1980-2015) |
| 8. | VB Vágur | 1 (1974) | 3 (1956-1997) |
| 9. | B71 Sandoy | 1 (1993) | 2 (1989-1994) |
Ann Wilson

| Ann Wilson |
| --- | --- |
 Ann Wilson vastaanottamassa tähteään Hollywood Walk of Famella vuonna 2012.
Henkilötiedot
Syntynyt: 19. kesäkuuta 1950 (ikä 74) San Diego, Kalifornia, Yhdysvallat
Ammatti:  muusikko
Muusikko
Tyylilajit:  rock, hard rock, folk rock ja album-oriented rock 
Yhtyeet:  Heart
Levy-yhtiöt:  Mushroom Records, Epic Records, Sony BMG Music Entertainment ja Capitol Records 
Aiheesta muualla
annwilson.com
  [ Muokkaa Wikidatassa ] [ ohje ]  
Ann Dustin Wilson (s. 19. kesäkuuta 1950 San Diego, Kalifornia, Yhdysvallat) on Heart-rockyhtyeen päälaulaja, huilun ja ajoittain myös kitaran soittaja. Wilson on äänialaltaan sopraano.
Elämä

Kun Ann oli lapsi, Wilsonien perhe muutti useasti, koska hänen isänsä oli merijalkaväen eversti. Perhe muutti lopulta vakituisesti Bellevueen lähelle Seattleä Washingtonissa. 1970-luvun alussa Ann liittyi bändiin, joka vaihteli nimeään ensin White Heartista Hocus Pocukseen, kunnes lopulta 1974 yhtye vaihtoi nimensä pysyvästi Heartiin. Samana vuonna yhtyeeseen liittyi Annin pikkusisar Nancy.
1970-luvulla Wilson oli parisuhteessa Michael Fisherin kanssa, joka toimi Heartin managerina. Pian Annin sisar Nancy alkoi seurustella Michaelin pikkuveljen Roger Fisherin kanssa, joka toimi Heartin pääkitaristina. Molemmat pariskunnat johtivat yhtyettä ja vuonna 1979 kummatkin parisuhteet päättyivät. Ann sai tietää Michaelin rakastuneen toiseen naiseen, jolloin he päättivät suhteensa.
Yksityiselämä

Wilsonilla ei ole biologisia lapsia, mutta hän adoptoi tyttärensä Marien vuonna 1991 ja poikansa Dustinin 1998.
Wilson joutui lapsena ylipainonsa takia kiusatuksi. Hän kärsi ulkonäköpaineista 1970-luvulla ja näännytti itseään laihtuakseen. Wilsonille on tehty laihdutusleikkaus, jossa hänen vatsalaukkunsa suulle on asennettu ruokahalua hillitsevä kuristusside.
Diskografia > Studioalbumit

Hope & Glory (2007)
Immortal (2018)
Fierce Bliss (2022)
Ann Wilson & Tripsitter – Another Door (2023)
Diskografia > EP:t

The Ann Wilson Thing! – Live at the Belly Up (2015)
The Ann Wilson Thing! – #1 (2015)
The Ann Wilson Thing! – #2 Focus (2016)
Aiheesta muualla

Kuvia tai muita tiedostoja aiheesta Ann Wilson Wikimedia Commonsissa
Barry Philip Jones

Barry Philip Jones (29. syyskuuta 1941 North Canterbury – 13. helmikuuta 2016 Christchurch) oli uusiseelantilainen roomalaiskatolinen piispa. Hänet vihki papiksi Christchurchin hiippakuntaan Brian Patrick Ashby 4. heinäkuuta 1966. Hänet nimitettiin Christchurchin koadjuuttoripiispaksi 28. kesäkuuta 2006, ja piispaksi vihkimisen suoritti 4. lokakuuta John Jerome Cunneen, jota avustivat Charles Daniel Balvo ja John Basil Meeking.
4. toukokuuta 2007 Jonesista tuli Christchurchin piispa.
Barry Rogerson

Barry Rogerson (s. 25. heinäkuuta 1936) on brittiläinen anglikaaninen piispa. Hän opiskeli Leedsin yliopistossa ja Wells Theological Collegessa sekä työskenteli pankissa ennen kuin sai pappisvihkimyksen vuonna 1962.
Rogerson toimi vuosina 1979–1985 Wolverhamptonin ensimmäisenä piispana. Hänen seuraajansa oli Christopher John Mayfield. Vuonna 1985 Rogerson seurasi Ernest John Tinsleyta Bristolin piispana, jona hän toimi vuoteen 2002. Hänen seuraajakseen tuli Michael Hill. Eläkkeelle jäätyään hän on avustanut Bathin ja Wellsin piispaa ja toiminut Länsi-Englannin yliopiston kuvernöörinä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Barry Rogerson
BM-30

BM-30 ja sille raketteja tuonut toinen kuorma-auto.
BM-30 Smertš (ven. 9К58 Смерч, "pyörremyrsky") on Neuvostoliiton armeijassa 1987 käyttöön otettu 300 mm järeä raketinheitin.
Raketinheittimessä on 12 laukaisuputkea. Yksittäisen raketin massa on 800 kg ja pienin ampumaetäisyys 20 ja suurin 70 km. Taistelukärki on räjähtävä, termobaarinen, rypäleammus, sirotemiina tai onteloammus panssariajoneuvoja vastaan.
9M528-raketin massa on 815 kg, josta taistelukärki 243 kg. Sen suurin kantomatka jopa 90 km. Vuonna 2012 kehitettiin ulkomaiselle asiakkaalle 9M542-raketti, jonka suurin kantomatka on 120 km ja pienin 40 km. Taistelukärki on 150 kg. Tämä on tarkoitus ottaa Venäjällä käyttöön Tornado-C-raketinheittimessä.
Järjestelmä on sijoitettu MAZ-79111 tai MAZ-543M -kuorma-auton lavalle. Intialle toimitetuissa raketinheittimissä vaihtoehtona on Tatra 816.
Aiheesta muualla

Leon Siciliano, Sam Fellman & Erica Star Domena (28.2.2024) Comparing USA and Russia's best MLRS in the Ukraine war (video, kesto 6 min 39 s (englanniksi) (businessinsider.com)
Futsalin maailmanmestaruuskilpailut

Maailmanmestaruuspokaali
Futsalin maailmanmestaruuskilpailut on Kansainvälisen jalkapalloliitto FIFA:n järjestämä futsalturnaus, joka pelataan neljän vuoden välein. Turnaus pelattiin ensimmäisen kerran Alankomaissa vuonna 1989, jolloin FIFA:sta tuli futsalin kansainvälinen kattojärjestö. Viimeisimmät kisat järjestettiin Uzbekistanissa syksyllä 2024.

Lopputurnausta edeltää alueelliset karsinnat, joihin osallistui yli 100 maata vuoden 2008 kisoihin karsittaessa. Ennen vuoden 2008 kisoja lopputurnaukseen pääsi 16 maata, vuonna 2008 kisoissa pelasi 20 maata ja viimeisimmissä kisoissa on mukana ollut 24 maata, joista kuuden lohkon kaksi parasta sekä kaikista lohkokolmosista neljä parasta pääsivät pudotuspeleihin.
Brasilia on voittanut kuusi maailmanmestaruutta, Espanja kaksi sekä Argentiina ja Portugali yhden.
Kisat ja mitalistit

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| Vuosi | Isäntämaa |  | Finaali | Finaali | Finaali |  | Pronssiottelu | Pronssiottelu | Pronssiottelu |
| Vuosi | Isäntämaa |  | 1. sija | Tulos | 2. sija |  | 3. sija | Tulos | 4. sija |
| 1989 | Alankomaat |  |  Brasilia | 2–1 |  Alankomaat |  |  Yhdysvallat | 3–2 ja. |  Belgia |
| 1992 | Hongkong |  |  Brasilia | 4–1 |  Yhdysvallat |  |  Espanja | 9–6 |  Iran |
| 1996 | Espanja |  |  Brasilia | 6–4 |  Espanja |  |  Venäjä | 3–2 |  Ukraina |
| 2000 | Guatemala |  |  Espanja | 4–3 |  Brasilia |  |  Portugali | 4–2 |  Venäjä |
| 2004 | Kiinan Taipei |  |  Espanja | 2–1 |  Italia |  |  Brasilia | 7–4 |  Argentiina |
| 2008 | Brasilia |  |  Brasilia | 2–2 ja. (4–3 rp.) |  Espanja |  |  Italia | 2–1 |  Venäjä |
| 2012 | Thaimaa |  |  Brasilia | 3–2 ja. |  Espanja |  |  Italia | 3–0 |  Kolumbia |
| 2016 | Kolumbia |  |  Argentiina | 5–4 |  Venäjä |  |  Iran | 2–2, 4–3 (rp.) |  Portugali |
| 2021 | Liettua |  |  Portugali | 2–1 |  Argentiina |  |  Brasilia | 4–2 |  Kazakstan |
| 2024 | Uzbekistan |  |  Brasilia | 2–1 |  Argentiina |  |  Ukraina | 7–1 |  Ranska |
Mitalitaulukko

| Nro | Maa | Kultaa | Hopeaa | Pronssia |
| --- | --- | --- | --- | --- |
| 1 |  Brasilia | 6 | 1 | 2 |
| 2 |  Espanja | 2 | 3 | 1 |
| 3 |  Argentiina | 1 | 2 | – |
| 4 |  Portugali | 1 | – | 1 |
| 5 |  Italia | – | 1 | 2 |
| 6 |  Yhdysvallat | – | 1 | 1 |
| 6 |  Venäjä | – | 1 | 1 |
| 8 |  Alankomaat | – | 1 | – |
| 9 |  Iran | – | – | 1 |
| 9 |  Ukraina | – | – | 1 |
Aiheesta muualla

Futsalin maailmanmestaruuskilpailut FIFA:n sivuilla (Arkistoitu – Internet Archive)
Baisieux

| Baisieux |
| --- | --- |
 Kaupungintalo
 vaakuna
 Baisieux
 Koordinaatit: 50°36′33″N, 3°15′11″E 
Valtio:  Ranska
Alue:  Hauts-de-France
Departementti:  Nord
Arrondissementti:  Lille
Pinta-ala:  
 – Kokonaispinta-ala:  8,7 km²
Väkiluku (2020):  4 993 
 – Väestötiheys:  575 as./km²
Kunnan numero:  59044
 
 Kunnan kotisivut 
Infobox OKVirheellinen NIMI-arvo: 
Baisieux on kunta Pohjois-Ranskassa Nordin departementissa Hauts-de-Francen alueella. Se sijaitsee noin 15 kilometriä Lillen kaupungista itään Belgian rajalla.
Ranskan suuren vallankumouksen kuohunnoissa vuonna 1792 Baisieux’ssa Saint-Martinin kirkko tuhoutui. Uusi Saint-Martinin kirkko rakennettiin vuonna 1842. Tämä kuitenkin sai osassa kuntalaisia vastustusta, koska moni asui kaukana kirkosta. Kunta oli kehittynyt Sinin kylään etäälle vanhasta keskustasta, jonne myös valmistui vuonna 1865 Baisieux’n rautatieasema. Kuntaa uhkasi jakautuminen kahdeksi kunnaksi. Lopulta vuonna 1876 Sinin kylään valmistui Saint-Jean-Baptisten kirkko. Tämän jälkeen kunnassa oli kaksi kirkkoa, kaksi hautausmaata ja kaksi julkista koulua.
Saint-Martinin kirkko
Saint-Jean-Baptisten kirkko
Aiheesta muualla

Kuvia tai muita tiedostoja aiheesta Baisieux Wikimedia Commonsissa
Baselin kantoni

Baselin kantonin jakaantumisen vaiheet vuonna 1832–1833.
Baselin kantoni oli kantoni Sveitsissä vuosina 1501–1833. Vuosina 1798–1803 Basel oli osa Helvetian tasavaltaa. Baselin kantoni jakaantui Basel-Landschaftin ja Basel-Stadtin puolikantoneiksi vuonna 1833. Jakautumisen takana oli kiista vallasta: Baselin kaupungilla oli ylivalta muun muassa kantonin päätöksenteossa, vaikka kaupungin väkiluku oli kolmannes koko kantonin väkimäärästä.
Kantonien jälleenyhdistyminen on ollut jatkuvasti esillä ja äänestyksiäkin on järjestetty, viimeksi vuonna 2014. Tällöin Basel-Landschaftin asukkaista enemmistö (68 %) vastusti yhdistymistä, kun taas Basel-Stadtin asukkaista enemmistö (55 %) kannatti yhdistymistä.
Barry Salovaara

| Barry Salovaara> Henkilötiedot |
| --- | --- |
Syntynyt: 7. tammikuuta 1948 (ikä 76) Toronto
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  173 cm
Paino:  75 kg
Pelaajaura
Pääsarjaura:  1974–1979
Seurat:  St. Catharines Black Hawks (OHA),  Greensboro Generals (EHL),  Fort Worth Wings (CHL),  Tidewater Wings (AHL),  Virginia Wings (AHL),  Baltimore Clippers (AHL),  Detroit Red Wings (NHL),  New Haven Nighthawks (AHL),  Klagenfurter AC (ÖEL),  KOO-VEE (SML)
Barry John Salovaara (s. 7. tammikuuta 1948 Cooksville, Toronto Township) on entinen kanadalainen jääkiekkoilija. Hän pelasi NHL:n Detroit Red Wingsissä kahden kauden aikana yhteensä 90 peliä.
Salovaara pelasi juniorina Chicago Black Hawksin sponsoroimassa OHA:n St. Catharines Black Hawksissa. Syksystä 1968 hän jatkoi uraansa Chicagon organisaatiossa EHL:n Greensboro Generalsissa kolmen kauden ajan. Kesällä 1971 hänet myytiin Detroit Red Wingsin organisaatioon, jossa ura jatkui kolmen kauden ajan AHL:ssä. Kaudella 1974–75 Salovaara pääsi lopulta NHL:ään, jossa pelasi 27 peliä tehopisteillä 0+2. Suurin osa kaudesta meni kuitenkin farmijoukkueessa. Seuraavalla kaudella Salovaara kuului Detroitin vakiokokoonpanoon ja pelejä tuli NHL:ssä jo 67 tehoilla 2+11.
Kaudeksi 1976–77 Salovaara siirtyi Itävallan Klagenfurter AC:hen, jossa pelasi kaksi kautta. Kaudella 1978–79 Hän edusti SM-liigassa pelannutta KOO-VEE:ta.
Loukkaantumiset pakottivat Salovaaran lopettamaan uransa.
Bait (vuoden 2012 elokuva)

| Bait> Bait 3D |
| --- | --- |

Ohjaaja:  Kimble Rendall
Käsikirjoittaja:  Russell Mulcahy John Kim
Tuottaja:  Gary Hamilton Todd Fellman Peter Barber
Säveltäjä:  Joe Ng Alex Oh
Kuvaaja:  Ross Emery
Leikkaaja:  Rodrigo Balart
Pääosat:  Phoebe Tonkin Xavier Samuel Julian McMahon Sharni Vinson Adrian Pang Qi Yuwu Alex Russell Alice Parkinson Martin Sacks Cariba Heine Lincoln Lewis Dan Wyllie Richard Brancatisano
Valmistustiedot
Valmistusmaa:  Australia Singapore
Tuotantoyhtiö:  Paramount Pictures Darclight Films
Levittäjä:  Paramount Pictures Netflix
Ensi-ilta:   5. syyskuuta 2012  20. syyskuuta 2012  29. marraskuuta 2012
Kesto:  93 minuuttia
Alkuperäiskieli:  englanti
Budjetti:  20 miljoonaa $
Tuotto:  29,5 miljoonaa $
Aiheesta muualla
IMDb 
Elonet
AllMovie
Infobox OKNimi-testi OK: 
Bait on vuonna 2012 ilmestynyt australialais-singaporelainen trilleri/kauhuelokuva, jonka on ohjannut Kimble Rendall. Elokuva kertoo kahden valkohain hyökkäyksistä ihmisjoukon kimppuun tulvivassa supermarketissa.
Aiheesta muualla

Bait Internet Movie Databasessa (englanniksi)
Bait Elonet.
Baitadin piirikunta

| Baitadin piirikunta बैतडी, Baitaḍī |
| --- | --- |

 Baitadin piirikunnan sijainti Nepalissa.
 Koordinaatit: 29.5553°N, 80.4252°E 
Valtio:     Nepal
Kehitysalue:  Kaukolännen kehitysalue
Vyöhyke:  Mahakali
Hallinto:  
 – hallinnollinen keskus:  Dasharathchanda (16 791 as., 2011)
Pinta-ala  ():  1 519 km²
Väkiluku (2011)  ():  250 898
 – väestötiheys:  165 as./km²
HDI (2011):  0,416
Lyhenteet:  
 – ISO 3166:  NP-MA
 
ddcbaitadi.gov.np
 Baitadin piirikunnan kartta. Lähellä Intian rajaa sijaitsevan piirikunnan Dasharathchandan kaupungin keskustaajaman Baitadi sijainti on merkitty sinisellä symbolilla. 
Baitadin piirikunta (nepaliksi बैतडी, Baitaḍī) on yksi Nepalin 75 piirikunnasta. Se sijaitsee Nepalin Kaukolännen kehitysalueen Mahakalin vyöhykkeellä. Piirikunta  rajoittuu lännessä Intian Uttarakhandin osavaltioon. Pohjoisessa naapurina on Darchulan, idässä Bajhangin ja Dotin sekä etelässä Dadeldhuran piirikunta.
Baitadin piirikunnassa asui vuonna 2011 yhteensä 250 898 henkeä (234 418 as. vuonna 2001). Piirikunnan pinta-ala on 1 519 neliökilometriä ja väestötiheys 165 as./km2. Hallinnollinen keskus on Dasharathchandan kaupunki (16 791 as., 2011), jonka keskustaajama on vuorenhuipulla lähellä Intian rajaa ja josta käytetään joissain yhteydessä myös piirikuntaan viittaavaa nimeä Baitadi. Joulukuussa perustettiin uusi Patanin kaupunki.
Luonnonmaantieteellisesti piirikunta ryhmitellään yleensä osaksi Nepalin Kaukolännen kumpuvyöhykettä. Tarkemmassa jaottelussa piirikunnasta 13,1 % voidaan luokitella ylempään trooppiseen, 71,2 % subtrooppiseen  % ja 15,7 % lauhkeaan kasvillisuusvyöhykkeeseen kuuluvaksi.
Aiheesta muualla

Kuvia tai muita tiedostoja aiheesta Baitadin piirikunta Wikimedia Commonsissa
Rural Village Water Resources Management Project (RVWRMP, Nepal-Finland Cooperation) (englanniksi) (rvwrmp.org.np)
Armenian 1. divisioona

Armenian 1. divisioona on Armenian miesten jalkapalloilun toiseksi korkein sarjataso. Kaudella 2018–2019 sarjassa pelaa 11 joukkuetta, joista suurin osa on pääsarjan Armenian jalkapalloliigan joukkueiden reservijoukkueita. Kauden päätteeksi sarjassa parhaiten sijoittunut nousee pääsarjaan.
Gabrielle

Gabrielle voi tarkoittaa ainakin seuraavia asioita:
Henkilöitä

Gabrielle Androuin (1755–1794), ranskalainen marttyyri
Gabrielle Anwar (s. 1970), brittiläinen näyttelijä
Gabrielle Bonheur "Coco" Chanel (1883–1971), ranskalainen muotisuunnittelija
Gabrielle Carle (s. 1998), kanadalainen jalkapalloilija
Gabrielle Carteris (s. 1961), yhdysvaltalainen näyttelijä
Gabrielle Daleman (s. 1998), kanadalainen taitoluistelija
Gabrielle d’Estrées (n. 1571–1599), ranskalainen herttuatar, Ranskan kuningas Henrik IV:n rakastajatar
Gabrielle Fitzpatrick (s. 1967), australialainen malli ja näyttelijä
Gabrielle George (s. 1997), englantilainen jalkapalloilija
Gabrielle Giffords (s. 1970), yhdysvaltalainen demokraattipoliitikko
Tatiana Gabrielle Hobson, Tati Gabrielle (s. 1996), yhdysvaltalainen näyttelijä
Gabrielle Susanne Kerner, Nena (s. 1960), saksalainen poplaulaja
Gabrielle Leithaug (s. 1985), norjalainen muusikko
Gabrielle Lord (s. 1946), australialainen kirjailija
Gabrielle Morère, o.s. Meyer (1947–2018), ranskalainen pikajuoksija
Gabrielle Onguéné (s. 1989), kamerunilainen jalkapalloilija
Gabrielle Reece (s. 1970), yhdysvaltalainen rantalentopalloilija ja malli
Gabrielle Thomas (s. 1996), yhdysvaltalainen pikajuoksija
Gabrielle Union (s. 1972), yhdysvaltalainen näyttelijä ja malli
Gabrielle, brittiläinen laulaja
Henkilöitä > Kuvitteellisia henkilöitä

Gabrielle, televisiosarjassa Xena
Gabrielle Delacour, Harry Potter -kirjasarjan henkilö
Gabrielle Solis, televisiosarjassa Täydelliset naiset
Muita merkityksiä

Gabrielle, Gabriellen albumi
Gabrielle, Hootenanny Singersin kappale
Gabrielle, Longfellowin kappale
Gabrielle, ranskalainen elokuva vuodelta 2005
Gabrielle, elokuva vuodelta 2013
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gabrielle”, voi hakea sivunnimihaulla, laajalla sivunnimihaulla tai tekstihaulla.
Baselin hiippakunta

Baselin ruhtinaspiispan hallitseman alueen kartta 1500-luvulla.
Baselin hiippakunta tarkoittaa joko nykyistä Baselin katolista hiippakuntaa (saks. Bistum Basel lat. Dioecesis Basileensis) tai historiallista Baselin hiippakuntaa (saks. Fürstbistum Basel), jota hallitsi Baselin ruhtinaspiispa (saks. Fürstbischof vuosina 999–1802.[lähde? ]
Baselin ruhtinaspiispan hallitsemaan hiippakuntaan kuului alueita nykyisistä Sveitsistä ja Ranskasta.[lähde? ]
Vuonna 1528 Baselin kaupunki kääntyi reformoiduksi ja ruhtinaspiispa siirsi piispanistuimen Porrentruyhin. Hiippakunta säilytti silti vanhan nimensä. Vuonna 1828 piispanistuin siirtyi Solothurniin.[lähde? ]
Arena das Dunas

| Arena das Dunas |
| --- | --- |
 Arena das Dunas lokakuussa 2013
Rakennuksen tiedot
Sijainti:  Natal, Rio Grande do Norte, Brasilia
Kenttä:  nurmi
Katsojakapasiteetti
 31 375 
Lisää rakennusartikkeleitaArkkitehtuurin teemasivulla
Arena das Dunas on stadion Natalissa Brasiliassa. Se rakennettiin vuoden 2014 jalkapallon maailmanmestaruuskilpailuja varten. Stadionilla on 31 375 paikkaa.
Stadionin paikalla sijaitsivat aiemmin Machadão-stadion ja Machadinho-urheiluhalli. Stadionin nimi ja ulkoasu viittaavat dyyneihin, joista Natalin alue on tunnettu.
Aiheesta muualla

Kuvia tai muita tiedostoja aiheesta Arena das Dunas Wikimedia Commonsissa
Stadionin sivusto (portugaliksi)
Stadion Kansainvälisen jalkapalloliiton sivustolla (Arkistoitu – Internet Archive) (englanniksi)
Banér

Banér on Ruotsin ritarihuoneeseen kirjoitettu vapaaherrallinen aatelissuku numero 22 ja kreivillinen suku numero 11. Suku on lähtöisin Skånesta, missä Isaac Isaacsson mainitaan vuonna 1323.
Suvun jäseniä

Nils Eskilsson eli Niilo Eskilinpoika Banér (mestattu 1520), valtaneuvos
Sten Axelsson eli Sten Akselinpoika Banér (1546–1600), valtaneuvos, Täyssinän rauhansopimuksen neuvottelija
Gustaf eli Kustaa Banér (1547–1600), Juhana III:n hovimarsalkka
Johan  eli Juhana Banér (1595–1641), valtaneuvos, sotamarsalkka
Anna-Maija Pirttilä-Backman

Anna-Maija Pirttilä-Backman (s. 1954) on suomalainen sosiaalipsykologi, joka nimitettiin vuonna 2003 sosiaalipsykologian professoriksi Helsingin yliopistoon. Hänen varhaisimmat tutkimuksensa käsittelivät liikenneonnettomuuksia ja väitöskirja (1993) tiedon sosiaalipsykologian kysymyksiä.
Sen jälkeen hänen tutkimuksensa ovat keskittyneet ensisijassa arkiajatteluun, luottamukseen, oikeudenmukaisuuteen ja ruokaan liittyviin kysymyksiin. Pirttilä-Backman on Helsingin yliopiston Opettajien Akatemian pysyvä jäsen. Hän on toiminut Helsingin yliopiston sosiaalipsykologian laitoksen johtajana 8/1995–7/1996 ja 1/2004–7/2009, sosiaalipsykologian oppiainevastaavana 2011–2017 ja valtiotieteellisen tiedekunnan tutkimuksesta ja jatkokoulutuksesta vastaavana varadekaanina 2010–2017. Vuoden 2021 Pirttilä-Backman toimi Helsingin yliopiston sosiaalitieteiden tohtoriohjelman johtajana.